“એ કાકા સહેજ સહેજ સો સો ગ્રામ પાછળ જાવ એટલે બાકીના લોકો અંદર આવી શકે… શાબાશ કાકા તમને ભગવાન સો વરસના કરે કાકા…. એય માજી… એ ય મોટી બહેન પ્લીઝ..થોડા પાછળ..અરે વાહ જોયું..કેટલી જગ્યા થઇ ગઈ..ચાલો ભાઈ હવે ઉપર ચડો.. એય ભાઈ… એ હીરો રસ્તા માં મુકેલી સુટકેશ લઇ લ્યો પ્લીઝ .. સુટકેશ માટે એસટી એ સરસ મજાના માળિયા બનાવ્યા છે.. એ ખાલી જ છે..મુકો એને માળીયામાં.. અરે વાહ જોયું કેટલી જગ્યા થઇ ગઈ’’ સરસ હજુ બીજા દસ આવી જાય એટલી જગ્યા છે.. ચાલો બહેન આ બાબો બારીએથી હાથ બહાર કાઢે છે એને ખોળામાં બેસાડો.. ચાલો થોડા થોડા પાછળ ચાલો.. જીવનમાં આગળ વધવું એટલું જરૂરી છે તેના કરતા પણ વધુ જરૂરી ક્યારેક પાછળ જવું પણ હોય છે.. અરે વેરી ગુડ..જોયું.. ત્રણની સીટમાં ચાર બેઠા છે.. આ ને કહેવાય માણસાઈ.. જીવનમાં હમસફર તો કેટલાય મળે પણ હમદર્દ બહુ ઓછા મળે છે. ખરા હમદર્દ તો એ કહેવાય કે બે ની સીટમાં ત્રણ બેસે અને ત્રણની સીટમાં ચાર બેસે.. ચાલો પાછળ પાછળ”